**Jegyzőkönyv[[1]](#footnote-1)\***

**Esély Szociális Társulás Társulási Tanácsa**

**2015. november 23-i, rendkívüli üléséről**

**Az ülés helye:** Budaörsi Polgármesteri Hivatal, III. emelet 307-es tárgyaló terme (2040 Budaörs, Szabadság út 134. sz.)

**Jelen vannak**: Wittinghoff Tamás Budaörs polgármestere, König Ferenc Sóskút polgármestere, Pátrovics Benedek Pusztazámor polgármestere

**Tanácskozási joggal jelen vannak:** dr. Bocsi István jegyző, dr. Molnár Bernadett aljegyző, dr. Újházi Miklós Pusztazámor és Sóskút jegyzője, Vágó Csaba kabinetvezető, Kövesdi Gabriella szociális és egészségügyi irodavezető, Teller Tamásné gyermek- és ifjúságvédelmi szakértő, Károly Katalin (SZGYK)

**Jegyzőkönyvvezető:** dr. Süveges Zsófia

**Wittinghoff Tamás polgármester:** Tisztelettel köszönti a Társulási Tanács megjelent tagjait, valamint a tanácskozási joggal megjelent kollégákat. Megállapítja, hogy a Társulási Tanács határozatképes, 3 fő jelen van. Az ülést 907 órakor megnyitja.

**Napirendhez:**

**Wittinghoff Tamás elnök:** Ismerteti a kiküldött meghívó szerinti napirendi pontokat. A Társulási Tanács **3 igen** szavazattal elfogadta a meghívó szerinti napirendjét. Az ülés jegyzőkönyv-hitelesítőjéül König Ferencet, Sóskút polgármesterét javasolja, amelyet a Tanács **3 igen** szavazattal támogatott.

**18/2015. (XI.23.) sz. ESZT határozat**

**Napirend és jegyzőkönyv-hitelesítő megválasztása**

**I.**

**Napirend**

1.  Esély Szociális Társulás és Gyermekjóléti Központ alapító okiratának módosítása

2. Pályázati kiírás az Esély Szociális Társulás és Gyermekjóléti Központ magasabb vezetői munkakör betöltésére

**II.**

**Jegyzőkönyv-hitelesítő megválasztása**

Az Esély Szociális Társulás Társulási Tanácsa 2015. november 23-i ülésének jegyzőkönyv-hitelesítőjéül König Ferencet választja.

**Napirend előtti hozzászólás:** nem volt.

**Napirendek tárgyalása:**

1. **Esély Szociális Társulás és Gyermekjóléti Központ alapító okiratának módosítása**

**Wittinghoff Tamás elnök:** Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**19/2015. (XI.23.) sz. ESZT határozat**

**Esély Szociális Társulás és Gyermekjóléti Központ alapító okiratának módosítása**

I. Az Esély Szociális Társulás Társulási Tanácsa úgy dönt, hogy a családsegítés és gyermekjóléti szolgáltatás feladatokat 2016. január 1. napjától az Esély Szociális Társulás által fenntartott Esély Szociális Társulás Szociális és Gyermekjóléti Központ intézménye látja el.

# II. Az Esély Szociális Társulás Társulási Tanácsa a melléklet szerinti tartalommal elfogadja az Esély Szociális Társulás Szociális és Gyermekjóléti Központ (2040 Budaörs, Petőfi u. 1.)

# 1. Alapító okirat módosítását

# 2. Módosításokkal egységes szerkezetbe foglalt Alapító Okiratát.

III. Az Esély Szociális Társulás Társulási Tanácsa felkéri a Társulási Tanács Elnökét az okiratok nyilvántartásba történő bejegyzéséhez szükséges intézkedések megtételére.

**2.) Pályázati kiírás az Esély Szociális Társulás és Gyermekjóléti Központ magasabb vezetői munkakör betöltésére**

**Wittinghoff Tamás elnök:** Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**20/2015. (XI.23.) sz. ESZT határozat**

**Pályázati kiírás az Esély Szociális Társulás és Gyermekjóléti Központ magasabb vezetői munkakör betöltésére**

1. Az Esély Szociális Társulás Társulási Tanácsa az általa fenntartott Esély Szociális Társulás Szociális és Gyermekjóléti Központ intézményvezetői (magasabb vezetői) munkakörre vonatkozó pályázati felhívást a határozat mellékletét képező tartalommal jóváhagyja.
2. Az Esély Szociális Társulás Társulási Tanácsa felkéri a munkaszervezet vezetőjét, hogy tegye közzé a jogszabályok által megjelölt helyeken a pályázati felhívást, továbbá folytassa le a pályázat bontásával és szakmai véleményezésével kapcsolatos feladatokat.
3. Az Esély Szociális Társulás Társulási Tanácsa

- Sóskút Község Önkormányzatának 1 fő delegáltját,

- Pusztazámor Község Önkormányzatának 1 fő delegáltját,

- Budaörs Város Önkormányzatának 1 fő delegáltját,

- a Magyar Családsegítő és Gyermekjóléti Szolgálatok Országos Egyesületének 1 fő delegáltját meghívja a véleményező bizottságba.

1. Az Esély Szociális Társulás Társulási Tanácsa felkéri a Társulási Tanács elnökét, hogy a pályázatokat bizottsági véleménnyel ellátva terjessze decemberben a Társulási Tanács elé.

**Wittinghoff Tamás** polgármester, a Társulási Tanács **elnök**e megköszönte a Tanács munkáját és az ülést 915 órakor bezárta.

**k.m.f.**

…………………………… …………………………..

Wittinghoff Tamás König Ferenc

Társulási Tanács elnöke jegyzőkönyv-hitelesítő

*Mellékletek:*

*1. sz.: Az előterjesztések mellékletekkel együtt*

*2. sz.: Forgatókönyv*

1. *A jegyzőkönyv összeállításának időpontja: 2015. október 28.* [↑](#footnote-ref-1)